Document ID: 32006R0908

KOMMISSIONENS FORORDNING (EF) Nr. 908/2006
af 20. juni 2006
om fortegnelse over de repræsentative markeder for svinekød inden for Fællesskabet
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), særlig artikel 4, stk. 6, og
ud fra følgende betragtninger:
(1)
Kommissionens forordning (EØF) nr. 2123/89 af 14. juli 1989 om fortegnelse over de repræsentative markeder for svinekød inden for Fællesskabet (2) er blevet ændret væsentligt ved flere lejligheder (3). Forordningen bør af klarheds- og rationaliseringshensyn kodificeres.
(2)
Ifølge forordning (EØF) nr. 2759/75 konstateres Fællesskabets markedspris for slagtede svin på grundlag af de priser, der noteres på de repræsentative markeder.
(3)
For at muliggøre anvendelsen af denne forordnings artikel 4, stk. 2, er det nødvendigt at fastsætte en fortegnelse over de repræsentative markeder. Til bestemmelse af priserne på svinekroppe skal indsamles både de noteringer, der er fastsat direkte på markederne og på slagterierne, samt de noteringer, der er fastsat i noteringscentrene, og som tilsammen for hver medlemsstat udgør et repræsentativt marked.
(4)
De i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -
UDSTEDT FØLGENDE FORORDNING:
Artikel 1
Repræsentative markeder i henhold til artikel 4, stk. 2, i forordning (EØF) nr. 2759/75 er de i bilag I til nærværende forordning anførte markeder.
Artikel 2
Forordning (EØF) nr. 2123/89 ophæves.
Henvisninger til den ophævede forordning gælder som henvisninger til nærværende forordning og læses efter sammenligningstabellen i bilag III.
Artikel 3
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. juni 2006.

Labels: 3
2
17
6